Die wêreld in foto’s – 29 November 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Noord-Korea se vlag hang halfmas in Pyongyang ter ere van Fidel Castro. Dié omstrede leier is Vrydag in die ouderdom van 90 jaar oorlede. Noord-Korea is vir drie dae in rou vir dié man wat hulle as ŉ kameraad beskou het. Foto: AP Studente van Suid-Korea staan in formasie om ŉ rooi strikkie te vorm, wat die universele simbool is vir die bewusmaking en ondersteuning van diegene wat met Vigs lewe. Foto: Lee Jin-man, AP Emma Morano vier haar 117de verjaarsdag in Verbania, Italië. Sy is tans die oudste persoon in die wêreld. Emma is in 1899 gebore. Foto: Antonio Calanni, AP Engeland het onlangs een van sy koudste aande vanjaar beleef. Hierdie foto is geneem in Nottinghamshire. Foto: Neil Squires,AP Jakarandas aan die bloei in Adelaide, Australië. Die boom is oorspronklik van sentraal- en Suid-Amerika, maar is in verskillende dele van die wêreld te sien. Foto: David Wang. AP